Han har investeret 100 millioner kroner på at renovere og opgradere Himmerland Golf and Country Club, og nu vil han have Europa Tour til Danmark. - Jeg går ud fra, at der kommer en Europa Tour-turnering til Himmerland. Den nye bane skal falde til, og så kunne turneringen afvikles første gang i 2014 eller 2015, siger Lars Larsen til Jyllands-Posten. Sammen med en arbejdsgruppe er han i dialog med Europa Touren. Det skriver Jyllands-Posten. For at være med, så skal arrangøren love at være med i to år, samt lægge en bankgaranti på mellem 50 og 60 millioner kroner. - Jeg kunne sagtens lægge pengene ud selv, men det har jeg ikke et ønske om. Der skal også være sund fornuft i det, så nu går vi på jagt efter sponsorer. Jeg skal ud og have en underskrift her og der fra danske eller europæiske virksomheder, der kan se en værdi i det, siger Lars Larsen til Jyllands-Posten. Siden 2003 har Europa Tour ikke været i Danmark, da Nordic Open gik konkurs.
Lars Larsen vil have Europa Tour til det golfanlæg i Himmerland, som han har brugt 100 millioner kroner på at renovere og opgradere.